text: 38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 125 της 8/11 Φεβρ. 1977 (ΦΕΚ Α΄ 39) Περί τροποποιήσεως και συμπληρώσεως του υπ’ αριθ. 387/1.6.1970 Β.Δ/τος, περί συστάσεως τακτικών θέσεων παρά τω Οργανισμώ Αποχετεύσεως Πρωτευούσης, κατ’ εφαρμογήν του Νόμ. 323/1976. Έχοντες υπ’ όψει: α)Τας διατάξεις του άρθρ. 5 του Ν.Δ. 369/1969. β)Τας διατάξεις της παρ. 3 του άρθρου 13 του Ν. 323/1976 «περί τροποποιήσεως και συμπληρώσεως των περί του Οργανισμού Αποχετεύσεως της περιοχής Πρωτευούσης διατάξεων και παρατάσεως του τέλους του προβλεπομένου υπό του άρθρου μόνου του Ν.Δ. 2916/1954» (ΦΕΚ 114/Α΄/1976). γ)Την, δια των υπ’ αριθ. 1691/18.6.1976 και 1702/2.8.1976 πρακτικών του Διοικητικού Συμβουλίου του Οργανισμού Αποχετεύσεως Πρωτευούσης διατυπωθείσαν γνώμην, και  δ)Την υπ’ αριθ. 987/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Δημοσίων Έργων, αποφασίζομεν: Άρθρον μόνον. 1.Αι, δια των υπ’ αριθ. Δ. 11685/1963 αποφάσεως του Υπουργού Δημοσίων Έργων (ΦΕΚ 408/Β΄/1963). Ν.Δ. 4544/1966 (ΦΕΚ 185/Α΄/1966), Β.Δ. 41/1969 (ΦΕΚ 9/Α΄/1969) και Β.Δ. 387/1970 (ΦΕΚ 129/Α΄/1970), συσταθείσαι θέσεις του Κλάδου ΜΕ4 Διοικητικού του Οργανισμού Αποχετεύσεως Πρωτευούσης, ως αύται ενοποιήθησαν εις κοινόν Κλάδον Β4 Διοικητικού δια της υπ’ αριθ. Α.Γ .26685/1971 «περί συστάσεως κοινού Κλάδου Διοικητικού Β΄ Κατηγορίας Ν.Π.Δ.Δ.», αρμοδιότητος Υπουργείου Δημοσίων Έργων, αποφάσεως των Υπουργών Προεδρίας Κυβερνήσεως και Δημοσίων Έργων, προσαυξανόμεναι κατά δύο (2), κατ’ εφαρμογήν των διατάξεων του άρθρου 13 παρ. 3 του Ν. 323/1976 (ΦΕΚ 114/Α΄/1976), αναδιαρθρούνται ως έπεται: Κλάδος ΜΕ4 Διοικητικός. Δέκα επτά (17) θέσεις επί βαθμοίς 5ω - 4ω. Ενενήκοντα εννέα (99) θέσεις επί βαθμοίς 10ω-6ω. Εις τον Ημέτερον επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 